CELEX: 32018D1838
Language: et
Date: 2018-11-19 00:00:00
Title: Nõukogu otsus (EL) 2018/1838, 19. november 2018, millega määratakse kindlaks Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepinguga asutatud, kaubanduskoosseisus kokkutulnud assotsieerimiskomitees võetav seisukoht

23.11.2018   
               
               
                  ET
               
               
                  Euroopa Liidu Teataja
               
               
                  L 298/11
               
            
         NÕUKOGU OTSUS (EL) 2018/1838,
         19. november 2018,
         millega määratakse kindlaks Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepinguga asutatud, kaubanduskoosseisus kokkutulnud assotsieerimiskomitees võetav seisukoht
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Vastavalt ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu (1) (edaspidi „leping“) artikli 323 lõikele 1 koostab kaubanduskoosseisus kokkutulnud assotsieerimiskomitee (edaspidi „kaubanduskomitee“) hiljemalt kuus kuud pärast lepingu jõustumist nimekirja isikutest, kes soovivad ja saavad tegutseda vaidluste lahendamisel vahekohtunikena.
                  
               
                     (2)
                  
                  
                     Kooskõlas lepingu artikli 323 lõikega 1 on liit ja Ukraina esitanud oma kandidaadid, kes soovivad ja saavad tegutseda vahekohtunikena, ning on kokku leppinud viies isikus, kes ei ole kummagi lepinguosalise kodanikud ja kes täidavad vahekohtu esimehe kohuseid.
                  
               
                     (3)
                  
                  
                     Ukraina esitas üksnes neli isikut. Ukraina peaks esitama oma viienda kandidaadi võimalikult kiiresti.
                  
               
                     (4)
                  
                  
                     Lepingu nõuetekohase toimimise tagamiseks on asjakohane koostada ilma edasise viivituseta nimekiri 14 isikust, kes soovivad ja saavad tegutseda vaidluste lahendamisel vahekohtunikena.
                  
               
                     (5)
                  
                  
                     Kaubanduskomitee otsus tuleks pärast selle vastuvõtmist avaldada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepinguga asutatud, kaubanduskoosseisus kokkutulnud assotsieerimiskomitees seoses lepingu artikli 323 lõike 1 kohaselt selliste isikute nimekirja vastuvõtmisega, kes soovivad ja saavad tegutseda vahekohtunikena, põhineb käesolevale otsusele lisatud kõnealuse komitee otsuse eelnõul.
         
         
            Artikkel 2
            Käesolev otsus jõustub selle vastuvõtmise päeval.
         
         
            Artikkel 3
            Kaubanduskomitee otsus avaldatakse Euroopa Liidu Teatajas.
         
         
            Brüssel, 19. november 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  ELT L 161, 29.5.2014, lk 3.
      
      
         
            EELNÕU
            ELi JA UKRAINA KAUBANDUSKOOSSEISUS KOKKUTULNUD ASSOTSIEERIMISKOMITEE OTSUS nr …/2018,
            …,
            ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu artikli 323 lõikes 1 osutatud vahekohtunike nimekirja koostamise kohta
            KAUBANDUSKOOSSEISUS KOKKUTULNUD ASSOTSIEERIMISKOMITEE,
            võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelist assotsieerimislepingut, (1) millele kirjutati alla 27. juunil 2014 Brüsselis (edaspidi „leping“), eriti selle artikli 323 lõiget 1 ja artikli 465 lõiget 3,
            ning arvestades järgmist:
            
                        (1)
                     
                     
                        Vastavalt lepingu artikli 323 lõikele 1 koostab kaubanduskoosseisus kokkutulnud assotsieerimiskomitee (edaspidi „kaubanduskomitee“) hiljemalt kuus kuud pärast lepingu jõustumist nimekirja isikutest, kes soovivad ja saavad tegutseda vahekohtunikena.
                     
                  
                        (2)
                     
                     
                        Liit on esitanud viis isikut, kes soovivad ja saavad tegutseda vahekohtunikena. Ukraina on esitanud neli isikut. Liit ja Ukraina on kokku leppinud viies isikus, kes ei ole kummagi lepinguosalise kodanikud ja kes täidavad vahekohtu esimehe kohuseid.
                     
                  
                        (3)
                     
                     
                        Selleks et vältida edasisi viivitusi vahekohtunikena tegutseda soovivate ja saavate isikute nimekirja koostamisel ning tagada seega lepingu, eelkõige selle IV jaotise 14. peatüki nõuetekohane toimimine, peaks kaubanduskomitee kiitma kõnealuse nimekirja esitatud ettepanekute alusel heaks.
                     
                  
                        (4)
                     
                     
                        Ukraina peaks esitama viienda kandidaadi kaubanduskomiteele võimalikult kiiresti,
                     
                  ON VASTU VÕTNUD KÄESOLEVA OTSUSE:
            
               Artikkel 1
               
                  1.   Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Ukraina vahelise assotsieerimislepingu artikli 323 lõike 1 kohane nimekiri isikutest, kes soovivad ja saavad tegutseda vahekohtunikena, on esitatud käesoleva otsuse lisas.
               
               
                  2.   Ukraina esitab kaubanduskomiteele võimalikult kiiresti viienda kandidaadi, kes soovib ja saab tegutseda vahekohtunikuna.
               
            
            
               Artikkel 2
               Käesolev otsus jõustub selle vastuvõtmise päeval.
            
            
               …,
               
                  
                     Kaubanduskoosseisus kokkutulnud assotsieerimiskomitee nimel
                  
                  
                     eesistuja
                  
                  
                     sekretärid
                  
                  
                     Ukraina nimel
                  
                  
                     ELi nimel
                  
               
            
            
               (1)  ELT L 161, 29.5.2014, lk 3.
         
         
            
               LISA
               LEPINGU ARTIKLI 323 LÕIKE 1 KOHANE VAHEKOHTUNIKE NIMEKIRI
               
                            
                        
                        
                           Liidu esitatud vahekohtunikud
                           
                                       1.
                                    
                                    
                                       Claus–Dieter EHLERMANN
                                    
                                 
                                       2.
                                    
                                    
                                       Giorgio SACERDOTI
                                    
                                 
                                       3.
                                    
                                    
                                       Jacques BOURGEOIS
                                    
                                 
                                       4.
                                    
                                    
                                       Pieter Jan KUIJPER
                                    
                                 
                                       5.
                                    
                                    
                                       Ramon TORRENT
                                    
                                 
                     
                            
                        
                        
                           Ukraina esitatud vahekohtunikud
                           
                                       1.
                                    
                                    
                                       Serhiy HRYSHKO
                                    
                                 
                                       2.
                                    
                                    
                                       Taras KACHKA
                                    
                                 
                                       3.
                                    
                                    
                                       Victor MURAVYOV
                                    
                                 
                                       4.
                                    
                                    
                                       Yuriy RUDYUK
                                    
                                 
                     
                            
                        
                        
                           Lepinguosaliste valitud esimehed
                           
                                       1.
                                    
                                    
                                       William DAVEY (USA)
                                    
                                 
                                       2.
                                    
                                    
                                       Helge SELAND (Norra)
                                    
                                 
                                       3.
                                    
                                    
                                       Maryse ROBERT (Kanada)
                                    
                                 
                                       4.
                                    
                                    
                                       Christian HÄBERLI (Šveits)
                                    
                                 
                                       5.
                                    
                                    
                                       Merit JANOW (USA)